দুই শিক্ষার্থীর বাবার করা এক রিট আবেদনের শুনানি নিয়ে বিচারপতি সৈয়দ মোহাম্মদ দস্তগীর হোসেন ও বিচারপতি এ কে এম সাহিদুল হকের বেঞ্চ এই আদেশ দেওয়ার একদিন পরই স্কুলে প্রবেশ করে দুই ভাই-বোন। তাদের স্কুলে দিয়ে বাবা মিনহাজ আহমেদ প্রিন্সিপালের সঙ্গে সাক্ষাত করেন। তিনি বেরিয়ে এসে বাংলা ট্রিবিউনকে বলেন, স্কুলের ব্যবহার খুবই ভাল ছিল। গত কুড়ি দিনে আমার ছেলেমেয়ের লেখাপড়া এবং পরীক্ষার নম্বরের যে ক্ষতি হয়ে গেছে সেটা কিভাবে কাভার করবেন তা আগে থেকেই তারা পরিকল্পনা করে রেখেছেন দেখে আমার খুব ভাল লেগেছে।